පාස්කු ඉරිදා ත්‍රස්ත ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසම හමුවේ අද සාක්ෂි ලබාදීමට පැමිණ තිබුණේ කටුවපිටිය ශාන්ත සෙබස්තියන් දේවස්ථානයේ මරාගෙන මැරෙන බෝම්බ ප්‍රහාරය එල්ල කළ මොහොම්මුදු හස්තූන්ගේ බිරිඳ වන පුලස්තිනී මහේන්ද්‍රන් හෙවත් සාරා ජෙස්මින්ගේ මවවන වාසරත්නම් කවිතානම් තැනැත්තියයි. 1996 වසරේ මඩකලපුව ප්‍රදේශයේ උපත ලැබූ තම වැඩිමහල් දියණියවන පුලස්තිනී මහේන්ද්‍රන් සාමාන්‍ය පෙළ විභාගය A 8 යි E 1 ක සාමාර්ථයක් ලබා උසස් පෙළ සඳහා ජීව විද්‍යා අංශය තෝරාගෙන කල්මුණේ ප්‍රදේශයේ උපකාරක පංතියකට සහභාගි වූ බව සාක්ෂි ලබාදීම ආරම්භ කරමින් ඇය සඳහන් කළා.